alexandrainst/scandi-wiki huggingface dataset:
1955

1955 (romartal MCMLV)  var eit normalår som byrja på ein laurdag i den gregorianske kalenderen.

Hendingar

Utlandet 
 Dei franske sørterritoria vart etablert som eit fransk oversjøisk territorium.

Noreg 
 Bokstaven Å vart plassert sist i det norske alfabetet.
 Bergen lufthamn, Flesland vart opna.

Fødde 

 18. januar: Erik Solheim, norsk politikart
 28. januar: Nicolas Sarkozy, fransk statsleiar
 8. februar: John Grisham, USA-amerikansk jurist og forfattar
 24. februar: Steve Jobs, USA-amerikansk datapioner og forretningsmann
 12. mars: Reidar Larsen, norsk musikar
 30. mars: Frode Viken, norsk musikar og låtskrivar
 10. april: Marit Breivik, norsk handballspelar og -trenar
 13. april: Marit Kaldhol, norsk forfattar og lyrikar
 11. mai: Jurij Sedykh, sovjetisk sleggjekastar
 21. mai: Sergej Sjojgu, russisk politikar
 8. juni: Tim Berners-Lee, oppfinnaren av verdsveven
 16. juli: Grete Faremo, norsk politikar
 6. august: Tom Sandberg, norsk kombinertrennar
 17. august: Eva Jensen, norsk forfattar
 8. oktober: Lars Peder Brekk, norsk politikar
 28. oktober: Bill Gates, USA-amerikansk forretningsmann
 4. november: Matti Vanhanen, finsk statsminister

Døde 

 15. januar: Torvald Tu, norsk forfattar
 11. mars: Alexander Fleming, oppdagar av penicillin
 12. mars: Charlie Parker, USA-amerikansk musikar
 18. april: Albert Einstein, tysk-sveitsisk fysikar
 7. juni: Meyer Foshaug, norsk politikar
 10. juli: Einar Frogner, norsk politikar
 23. juli: Cordell Hull, USA-amerikansk politikar
 12. august Thomas Mann, tysk forfattar
 17. august: Fernand Léger, fransk målar
 24. oktober: Alfred Radcliffe-Brown, britisk sosialantropolog
1954

1954 (romartal MCMLIV) var eit normalår som byrja på ein fredag i den gregorianske kalenderen.

Hendingar

Utlandet 
 1. januar: Den første regulære kringkastinga av fargefjernsyn fann stad i USA.
 25. februar: Statskupp i Egypt. Militærkupp i Syria
 28. februar: General Mohammed Naguib blei gjeninnsett som president i Egypt 3 dagar etter at han var blitt avsett ved statskupp.
 6. mai: Statskupp i Paraguay
 14. november: President Mohammed Naguib av Egypt blei avsett til fordel for Gamal Abdel Nasser.
 Det braut ut krig i Algerie for sjølvstende frå Frankrike.

Noreg 
 12. januar: Første sending av fjernsynsbilete frå Tryvann.
 1. juli: Lov om barnvern blei iverksett.

Fødde 

 15. februar: Matt Groening, amerikansk teikneserieteiknar
 23. februar: Viktor Jusjtsjenko, ukrainsk president
 26. februar: Recep Tayyip Erdoğan, tyrkisk statsminister og president
 17. mars: Bjørn Eidsvåg, norsk musikar og låtskrivar
 23. april: Michael Moore, USA-amerikansk regissør og forfattar
 20. mai: Esko Aho, finsk statsminister
 31. mai: Arne Larsen Økland, norsk fotballspielar og forretningsmann
 12. juni: Magni Øvrebotten, norsk journalist
 17. juli: Angela Merkel, tysk kanslar
 28. juli: Hugo Chávez, president i Venezuela
 12. august: François Hollande, fransk president
 Pat Metheny, USA-amerikansk jazzmusikar
 15. august: Stieg Larsson, svensk forfattar
 30. august: Aleksandr Lukasjenko, kviterussisk president
 31. august: Robert Kotsjarjan, armensk president
 4. september: Rasmus Hansson, norsk politikar
 16. september: Jan Inge Sørbø, norsk forfattar og litteraturforskar
 23. september: Idar Lind, norsk forfattar
 25. september: Odd Roger Enoksen, norsk politikar
 21. november: Jon Fredrik Baksaas, norsk næringsdrivar
 26. november: Velupillai Prabhakaran, srilankisk opprørsleiar
 9. desember: Jean-Claude Juncker, luxembourgsk statsministar og EU-kommissær
 26. desember: Roy Jacobsen, norsk forfattar

Døde 

 13. januar: Knut Strompdal, norsk folkeminnesamlar
 26. januar: Carl Eldh, svensk bilethoggar
 9. mars: Vagn Walfrid Ekman, svensk havforskar
 10. mars: Gjermund Grivi, norsk politikar
 5. april: Kronprinsesse Märtha, svensk prinsesse og norsk kronprinsesse
 10. april: Auguste Lumière, fransk oppfinnar
 Oscar Mathisen, norsk skøyteløpar
 7. juni: Alan Turing, britisk matematikar
 18. juni: Arne Bergsgård, norsk historikar
 27. juni: Jacob Tullin Thams, norsk skihoppar
 13. juli: Frida Kahlo, meksikansk målar
 14. august: Fredrik Konow, norsk næringsdrivar og politikar
 8. september: André Derain, fransk målar
 3. november: Henri Matisse, fransk målar
 29. november: Enrico Fermi, italiensk-amerikansk fysikar
1952

1952 (romartal MCMLII) var eit skotår som byrja på ein tysdag i den gregorianske kalenderen.

Hendingar

Utlandet 
 23. juli: Militæret tok makta i Egypt. Kong Farouk abdiserte.
 3. oktober: Storbritannia utførte sitt første atombombeforsøk ved Monte Bello Islands nordvest for Australia.
 Mau-mauopprøret byrja i Kenya.
 Eritrea vart sameina med Etiopia.
 Egypt blei uavhengig frå Storbritannia.
 Ukjent dato: EU-domstolen vart skipa

Noreg 
 1. januar: Munn- og klovsjuke braut ut i Østfold.
 7. januar: 15 døydde i ein gruveeksplosjon på Svalbard.
 15. februar: Vinter-OL 1952 opna i Oslo.
 5. april: Fem norske selfangstskuter gjekk ned Vestisen. 78 omkom.
 25. juni: Stortinget vedtok norsk tilslutting til Nordisk Råd
 1. september: Rasjoneringa av kaffi og sukker blei oppheva.
 24. november: Folketeateret opna i Oslo

Fødde 

 5. januar: Johan Sætre, norsk skihoppar
 8. januar: Øystein Olsen, norsk økonom og sentralbanksjef
 29. februar: Raisa Smetanina, russisk langrennar
 4. mars: Erik Håker, norsk alpinist
 6. mars: Nils Johan Ringdal, norsk historikar
 25. april: Ketil Bjørnstad, norsk musikar og forfattar
 26. april: Jo Eggen, norsk diktar
 15. april: Ragnar Hovland, norsk forfattar
 3. mai: Henning Sommerro, norsk musikar og komponist
 13. mai: Lars Amund Vaage, norsk forfattar
 7. juni: Orhan Pamuk, tyrkisk forfattar
 9. juni: Yousaf Raza Gillani, president i Pakistan
 3. juli: Torvald Sund, norsk forfattar
 8. juli: Ulrich Wehling, austtysk kombinertrennar
 10. juli: Knut S. Vikør, norsk historikar 
 18. juli: Per Petterson, norsk forfattar
 21. juli: Robin Williams, USA-amerikansk skodespelar
 27. juli: Odd Arvid Strømstad, norsk programskapar
 8. august: Jostein Gaarder, norsk forfattar
 9. september: David A. Stewart, britisk musikar
 24. september: Jonas Fjeld, norsk musikant
 7. oktober: Vladimir Putin, russisk president
 25. oktober: Tove Nilsen, norsk forfattar
 20. november: Per Inge Bjørlo, norsk skulptør

Døde 

 15. januar: Sveinn Björnsson, president i Island
 6. februar: Georg VI av Storbritannia
 19. februar: Knut Hamsun, norsk forfattar
 13. mars: Johan Nygaardsvold, norsk statsminister
 1. april: Petter Moe-Johansen, norsk journalist og politikar
 21. april: Stafford Cripps, britisk politikar
 18. juni: Efim Bogoljubow, internasjonal sjakkspelar
 26. juni: Knut Liestøl, norsk kulturgranskar
 26. juli: Eva Perón, argentinsk politikar
 22. september: Kaarlo Juho Ståhlberg, finsk statsleiar
 14. november: Aldor Ingebriktsen, norsk politikar
 14. desember: Fartein Valen, norsk komponist
1951

1951 (romartal MCMLI) var eit normalår som byrja på ein måndag i den gregorianske kalenderen.

Hendingar

Utlandet 
 9. januar: SN opna hovudkvarteret i New York.
 17. januar: Kinesiske og nordkoreanske styrkar erobra Seoul.
 20. januar: Snøskred i Alpane. 240 døydde og 45 000 blei begrava i Sveits, Austerrike og Italia.
 8. februar: SAS-avtalen blei underskriven.
 14. mars: SN-styrkar gjenerobra Seoul.
 6. oktober: Josef Stalin annonserte at Sovjetunionen hadde sprengt si første atombombe.
 24. desember: Libya blei sjølvstendig stat.

 Den religiøse leiaren Simon Kibangu døydde i fengsel i Belgisk Kongo etter å ha vore innesperra sidan 1921.
 Sverige: Bolinder-Munktell produserte den fyrste europeiske sjølvgåande skurtreskaren.

Noreg 
 1. januar: Agnes Vold fekk som første kvinne i Noreg fullmakt til å forvalta sakramenta.
 9. april: Omsetningsavgifta auka frå 6,25 % til 10 %.
 21. mai: Stortinget vedtok å utvida førstegongstenesta til 12 månader.
 24. mai: Husmødrer frå heile landet marsjerte i demonstrasjonstog til Stortinget der Alette Engelhart la fram krav om auka bustadbygging.
 13. juli: Krigstilstanden med Tyskland blei oppheva.
 13. august: 30 omkom då MS «Bess» forliste i Nordsjøen.
 20. august: Egerøybrua ved Egersund blei opna.
 10. september: Luftforsvaret fekk sine fem første Thunderjetjagarar.
 20. september: Eit demonstrasjonstog med 170 000 Oslobuarar kravde at ein bygde nye bustader.
 13. november: Einar Gerhardsen gjekk av som statsminister. Oscar Torp tok over stillinga.
 1. desember: Oppheving av tekstilrasjoneringa.

Fødde 

 30. januar: Phil Collins, britisk musikar og låtskrivar
 24. februar: Erna Osland, norsk forfattar
 6. mars: Karl Arne Utgård, norsk høgsterettsdommar
 13. mars: Marit Tusvik, norsk forfattar
 16. mars: Oddvar Brå, norsk langrennsløpar
 29. mars: Hans-Wilhelm Steinfeld, norsk journalist
 13. april: Kaci Kullmann Five, norsk politikar
 23. mai: Anatolij Karpov, russisk sjakkspelar
 7. juni: Hans Tore Bjerkaas, norsk medieleiar
 24. juni: Ivar Formo, norsk langrennsløpar 
 20. august: Helge Torvund, norsk lyrikar og psykolog
 21. august: Cecilie Løveid, norsk forfattar
 12. september: Bertie Ahern, irsk statsminister
 29. september: Michelle Bachelet, chilensk president
 2. oktober: Sting, britisk musikar og låtskrivar
 12. november: Hill-Marta Solberg, norsk politikar
 22. november: Atle Sommerfeldt, norsk prest
 30. november: Rønnaug Kleiva, norsk forfatter
 1.: Jaco Pastorius, USA-amerikansk musikar
 8. desember: Jan Eggum, norsk musikar og låtskrivar
 17. desember: Tatjana Kazankina, sovjetisk friidrettsutøvar
 26. desember: John Scofield, USA-amerikansk musikar

Døde 

 10. januar: Sinclair Lewis, USA-amerikansk forfattar
 14. januar: Tor Jonsson, norsk forfattar
 27. januar: Gustaf Mannerheim, finsk statsleiar
 19. februar: André Gide, fransk forfattar
 9. april: Vilhelm Bjerknes, norsk meteorolog
 14. april: Ernest Bevin, britisk politikar
 29. april: Ludwig Wittgenstein, austerriksk filosof
 13. juli: Arnold Schönberg, austerriksk-amerikansk komponist
 23. september: Erik Arup, dansk historikar
 27. desember: Nils Nilsson Skum, svensk-samisk kunstnar
Radøy kommune

Radøy er ein tidlegare kommune i Hordaland fylke som eksisterte frå 1964 til 2020. Området ligg i Nordhordland i Vestland fylke. Kommunen omfatta størsteparten av øya Radøy og ein del omliggande øyar. Kommunen grensa i aust til Lindås kommune, over fjordane som ellers omgir Radøy, ligg Meland i sør, Øygarden i vest og Austrheim i nord.

Historie
I 1964 vart dei tidlegare kommunane Manger, Sæbø og Hordabø slegne saman til Radøy kommune. I tillegg kom Bognøy frå tidlegare Herdla herad, Straume krins med Fesøy frå Austrheim herad og Sletta krins frå Lindås herad. Titland som tidlegare hadde høyrt til Sæbø, vart overført til Lindås kommune. 

1. januar vart slått Radøy saman med Lindås og Meland til Alver kommune.

Kommunevåpen 

Motivet på kommunevåpenet symboliserer båtfunnet på Mangersnes, eit av dei eldste funna av småbåtar i Noreg, og er to svarte keipar på gul botn. Kommunevåpenet er teikna av Even Jarl Skoglund og vart godkjent ved kongeleg resolusjon 14. juni 1991.

Kultur
Vestnorsk Utvandringssenter ligg på Sletta på Radøy.

Folk frå Radøy
Den kjende bordtennisspelaren Tommy Urhaug, som har VM- og EM-gull i idretten sin er oppvaksen og bur i kommunesenteret Manger.

Kjelder

Bakgrunnsstoff 
 Radøy kommune

Tidlegare kommunar i Hordaland
 
 
Norske kommunar skipa i 1964
Norske kommunar nedlagde i 2019
Sæbø

Sæbø er eit norsk gardsnamn som er vanleg frå Ryfylke til Romsdalen. Namnet tyder truleg «sjøbøen» eller «sjøgarden». Sæbø kan altså vera ein gard eller del av ein gard som ligg ved sjøen. Namnet Sæbø vert òg nytta som etternamn.

Sæbø som stadnamn 
 Sæbø på Radøy 
 Sæbø i Ørsta
 
gardsnamn
norske slektsnamn
Massá

Ein massá (hebraisk מַצָּה maṣṣā), fleirtal massót, er eit usyra brød (flatbrød) til bruk under pesah (jødisk påske).

Om ordet

Etymologi 
Ordrota מצה (MṢH) tyder ‘uttørka’ på hebraisk.
I 2. mosebok 12:39 er uttrykket  (ʕūgōt maṣṣōt, ‘uttørka kaker’) bruka om brøda israelittane baka av deigen dei bar med seg da dei drog i all hast ut av Egypt.

Skrivemåtar 
Ordet blir òg stundom skrive som matsá, matza eller matzo i eintal og som matsót, matzot eller matzos i fleirtal.

Sjå òg 
 Hamés
 Flatbrød

Flate brød
Jødisk mat
Jødedom
Pesah
Hjelme

Hjelme er eit sokn i Øygarden. Hjelme gamle kyrkje vart bygd i 1875. 

Hjelme vart eigen heradskommune frå 1910, då han vart skilt ut frå Manger heradskommune. Fram til 1912 var namnet Hjelmen. Då vart det ved kongeleg resolusjon av 5. november 1912 endra til Hjelme. Ved kommunesamanslåinga i 1964 gjekk Hjelme kommune saman med ein del av Herdla kommune og vart den nye Øygarden kommune. Kommunen låg i Nordhordland, og før kommunesamanslåinga i 1964 grensa Hjelme i sør og sørvest til Herdla kommune og i aust til Manger. I nordvest ut mot Nordsjøen grensa Hjelme til Fedje kommune. I vest grensa kommunen mot Nordsjøen og havet.

Folketalsutvikling 
Folketalsutvikling for tidlegare Hjelme kommune frå 1920 til 1964:

Fotnotar 

Tidlegare kommunar i Hordaland
Historie i Øygarden
Norske kommunar skipa i 1910
Norske kommunar nedlagde i 1964
Mat

Mat (norrønt matr) er alt det ein kan eta. Mat er viktig for å få i seg næringsstoffa ein treng, men smak, lukt, utsjånad, tekstur og kulturell tyding kan likevel vera like viktig som nytteverdien til maten. Ulike område har derfor utvikla sine eigne, heilt forskjellige former for kokekunst.

Ein skil som regel mat frå drikke, sjølv om dei har mykje av dei same funksjonane. Mat kan finnast i like flytande form som drikke, men ein seier som regel at ein et mat (også flytande, som suppe) medan ein drikk drikke.

Historisk utvikling 

Menneske i tidlegare tider brukte mykje av kreftene sine på å skaffa mat, enten ved å sanka, jakta, eller dyrka jorda. Ettersom landbruket er blitt meir og meir effektivt treng ikkje folk bruka så mykje tid eller pengar på å skaffa seg maten ein treng. I staden er det blitt eit problem at ein del får for mykje eller feil næring, noko som kan føra til livsstilsjukdommar som overvekt og eventuelt hjarte- og karsjukdommar eller kreft. Andre, derimot, får for lite eller feil næring, anten fordi dei er fattige eller fordi dei har eteforstyrringar. Dette kan føra til mangelsjukdommar, ufullstendig utvikling, eller i verste fall til at dei døyr av svolt.

Mat som symbol 

Mennesket er rekna som altetande, det vil seia at me kan ta til oss næring frå mange ulike kjelder, både frå dyr og plantar. Det finst likevel mange kulturelle grenser for kva ein meiner er bra å eta. Religionar som islam, jødedom, hinduisme og buddhisme har til dels kompliserte reglar for kva som er lovleg mat og kva som ikkje er det. Andre kulturar har grenser som er mindre uttalte. Dei fleste nordmenn vil til dømes unngå å eta larvar eller maur fordi dei tykkjer det er ekkelt.

Mat blir brukt til å markera høgtider, anten ved at ein lager ein særskild rett eller ved at ein avstår frå ein viss type mat. I svært mange kulturar er det òg vanleg å ofra mat til gudar eller ånder, anten dagleg eller på spesielle dagar.

Kjelder

 *
Ord frå norrønt
Cuyahoga-elva

Cuyahoga er ei elv i det nordaustlege Ohio i USA. Ho har eit løp på 160 km som tek til i Geauga County, renn sørover til Cuyahogafossen og deretter svinger brått mot nord før ho renn gjennom Cleveland og ut i Eriesjøen.Ho er ei av dei veldig få elvane i verda som med eitt har stått i lys lue.

Historie 

Elva blei til for omtrent 13 000 år sidan då dei siste isbreane i Nord-Amerika slipte seg ned til sjøen. Elva var viktig for indianarane som flytte dit på 100-talet fvt. Dei gav elva namnet «Cuyahoga», som tyder 'skeiv elv' i språket deira, og brukte henne til fiske og transport.

I det 17. hundreåret kom dei første europearane til nordaustre Ohio. Dei fleste av dei var pelshandlarar og drog dit for å jakta på dei mange pelsdyra som fanst der. Med pelshandel kom også økonomisk utvikling. Ohio-kanalen var graven ut i 1825 og Pennsylvania- og Ohio-kanalen i 1832 for å gjera det lettare å transportera varer. Mange fabrikkar blei bygde, og området blei rikt og urbanisert.

Utvikling og ureining 

Med rikdom kom ureining. Folk hadde ikkje omsut for miljøet i dei dagane, og dei fleste fabrikkane lét kloakkvatnet renna rett ut i elva. Problemet blei verre etter at John D. Rockefeller starta eit oljeselskap i Cleveland. Det var snart så mykje olje, bensin, måling, og metall dumpa i elva at ho «rann med alle fargane i regnbogen.» 

I det 19. hundreåret blei området eit stort senter for bil- og stålindustri. Elva var no daud, og hadde inkje oksygen. Ingenting kunne leva i henne, og det var så mykje olje i elva at ho var blitt brannfarleg. Den første gongen ho tok fyr var i 1936, då ein gneist frå ein blåselampe kveikte noko søppel som dreiv på elva. Dei neste tretti åra var det mange fleire brannar. 

Den 22. juni 1969 kl. 11.56 tok eit oljeflak på elva fyr, noko sørom Cleveland. Dette var ikkje den største brannen på elva, men det vekte USA si merksemd. Bladet Time publiserte ein artikkel om brannen og elva sin tilstand. «Elva renn ikkje», sa artikkelen, «ho sig,» og «ein som fell i elva druknar ikkje, han rotnar.»

Reinsking 
For miljøaktivistar og politikarar som brydde seg om miljøet blei elva eit symbol på skjemminga av miljøet i USA. Miljøvernbyrået blei grunnlagt det neste året, og etter tre år, i 1972, blei «Rein luft-lova» fastsett. Dei to lovene er endå grunnreglane som miljøvernet i USA er bygt på.

Elva har blitt mykje betre dei siste tretti åra, og er no ei av 14 «arvelut-elvar» i USA.

Bakgrunnsstoff 
 The Cuyahoga River Fire (engelsk)

Elvar i Ohio
Elvar i USA
Haróset

Haróset (hebraisk  ḥărōset) er ei blanding av frukt, nøtter, vin eller eddik og eventuelt krydder som blir bruka som ein av dei symbolske matrettane under det jødiske sedermåltidet på dei to første kveldane av pesah (den jødiske påska). Haróset symboliserer mørtelen som israelittane bruka under slaveriet i Egypt.

Sefardisk haróset

Spanske og portugisiske sefardím 
Spanske og portugisiske sefardím i Vest-Europa (Italia, Frankrike, Belgia, Nederland og Storbritannia; og i mindre grad òg i Hamburg-området og Skandinavia) og Amerika lagar tradisjonelt ein ḥaróset som inneheld både frisk frukt (t.d. eple), tørka frukt (t.d. rosiner), nøtter, kanel og raudvin. Som nøtter brukar ein oftast mandlar og/eller valnøtter; er ein allergisk mot nøtter, kan ein bruke pinjekjernar eller solsikkefrø i staden. Det er mykje variasjon i oppskriftene frå stad til stad og frå familie til familie. Andre ingrediensar som stundom blir bruka inkluderer fiken, pærer, appelsinjus, eddik, banan og kokos — og nokre gonger til og med eit ørlite grann finmolen teglstein.

Når ein lagar sefardisk ḥaróset, legg ein først den tørka frukta i bløyt i vinen (eller appelsinjusen), deretter finhakkar eller raspar ein nøttene og dei friske fruktene. Nokre kokar dei tørka fruktene, andre kokar alle ingrediensane og nokre blandar alt rått. Sefardisk ḥaróset har oftast finhakka ingrediensar og det ferdige resultatet er oftast mørkt av farge, liknar på tjukt fikensyltetøy i konsistens og lèt seg lett forme. Mange sefardím trillar haróseten til olivenstore kuler for servering.

Askenasisk ḥaróset 
Askenasisk ḥaróset (jiddisch charóises) er mykjegodt likeeins over heile det askenasiske kulturområdet: Ein blandar grovhakka eple, grovhakka valnøtter (eller mandlar), kanel og litegrann raudvin og eventuelt honning. Askenasím kokar ikkje ḥaróseten sin. Det ferdige resultatet er oftast ein lysebrun til grå, lettvoren masse med tydeleg tekstur.

Jødedom
Pesah
Jødisk mat
Mandlar
Grannar

Grannar er lokalavisa for kommunane Etne i Vestland fylke og Vindafjord i Rogaland fylke. Avisa kjem ut to gonger i veka, måndag og torsdag. Avisa har 12 tilsette. Avisa blir redigert på nynorsk. Kontorstaden er Etne sentrum. Redaktør er Arne Frøkedal.

Opplagstal

Kjelder 

Aviser i Vestland
Norske lokalaviser
Norske aviser etter namn
Aviser i Rogaland
Skipingar i 1973
Kultur i Etne
Kultur i Vindafjord
Bardu kommune

Bardu kommune (nordsamisk Bearddu suohkan, kvensk Perttulan komuuni) er ein innlands- og fjellkommune i Troms-området i Troms og Finnmark fylke. 
Kommunen grensar til kommunane Sørreisa og Målselv i nord, til Salangen og Lavangen i vest og til Narvik kommune i sør. I sør og aust ligg Kiruna kommune i Sverige. Namnet Bardu skal komme frå det norske mannsnamnet Bardo som igjen kjem frå det gammalnorske namnet Bergþórr. At eit vanleg personnamn har fått ein slik omfattande bruk blir forklart med at namnet Bardu står som ei forkorting for Bardudalen og at ein av dei første nybyggarane i denne dalen må ha hatt dette namnet. 

Bardu kommune ligg i fleire samanhengjande dalføre mellom fjella i Indre Troms og har nærare 4000 innbyggjarar. Den administrative og politiske leiinga er i kommunesenteret Setermoen.

Forsvaret har sidan 1898 hatt ei omfattande verksemd i kommunen og er den største arbeidsgjevaren. Bardu er også  vasskraftkommune med fleire store kraftverk langs Barduelva.

Historie 

Etter at flaumen Storofsen råka mellom anna det indre Austlandet hardt sommaren 1789 sette fogden i Senjens og Tromsø fogderi, Jens Holmboe, i gang eit stort arbeid for å få gje folk som hadde kome ille ut, ein ny start som busetjarar i Bardu. 
Det vart starten på ei stor tilflytting av folk frå Østerdalen og Gudbrandsdalen på 1700- og 1800-talet til Indre Troms.

Bardu kommune vart oppretta som eigen kommune i 1854, då han vart skild ut frå Ibestad kommune.

Folketalsutvikling 
Folketalsutvikling for Bardu kommune frå 1855:

Tettstad i kommunen 
Setermoen -

Kyrkjer, kapell og kyrkjegardar 
Bardu kyrkje som stod ferdig i 1829, er den einaste kyrkja i kommunen. 
Eit kyrkjelydshus vart ført opp i tilknyting til kyrkja i 1993.

I tillegg er det tre kapell i kommunen, eitt i kvart dalføre; Nedre Bardu kapell, Øvre Bardu kapell og Salangsdalen kapell.

Det er åtte større og mindre kyrkjegardar og gravlundar i kommunen.

Politikk

Kommunevåpenet 
Kommunevåpenet viser ein svart jerv på gul botn. 
Jerven er eit symbol på dei store skogane og det rike dyrelivet i kommunen.

Folk frå Bardu
Lil Halima, musikar, låtskrivar, eigentlege namn Lillian Halima Anderssen

Venskapsbyar 
  Bjurholm
  Puolanka
  Füssen

Kjelder 

Denne artikkelen bygger på «Bardu» frå ,  den 6. april 2008.

Bakgrunnsstoff 
 

 
Kommunar i Troms
Kommunar i Troms og Finnmark
Norske kommunar skipa i 1854